Diari Oficial de la Generalitat Valenciana


Sumari del DOGV 8321, del 20-06-2018 (2018/5999)

RESOLUCIÓ de 15 de juny de 2018, de la sotssecretària, per la qual es disposa la publicació de l'Acord de comanda de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'indústria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5999


Data del document
:   15-06-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 15 de juny de 2018, de la sotssecretària, per la qual es disposa la publicació de l'Acord de comanda de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'indústria. [2018/5999]  
La Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE), han subscrit el dia 13 de juny de 2018 l'acord de comanda de gestió per a la realització, per part de l'IVACE, d'activitats de caràcter material i tècnic en matèria d'indústria, pròpies de la Direcció General d'Indústria i Energia.  
En compliment del que estableix l'article 11 de la Llei 40/2015, d'1 d'octubre, de règim jurídic del sector públic, per a la seua eficàcia, procedeix la publicació en el Diari Oficial de la Generalitat Valenciana del dit acord, que figura com a annex a la present resolució.  
  
  
València, 15 de juny de 2018.- La sotssecretària: Concepción del Ruste Aguilar  
  
  
Acord de comanda de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'indústria  
  
Reunits  
D'una part, el conseller d'Economia Sostenible, Sectors Productius, Comerç i Treball, Rafael Climent González, en representació de la dita conselleria, tal com consta en l'article 4 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i Decret 8/2015, de 29 de juny, del president de la Generalitat, pel que anomena vicepresidenta, consellers, secretària i portaveu del Consell.  
I d'una altra la directora general de l'Institut Valencià de Competitivitat Empresarial (d'ara en avant IVACE), Júlia Company Sanus, tal com consta en l'article 8 del Decret 4/2013, de 4 de gener, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) modificat per Decret 101/2016, de 4 d'agost, del Consell i Decret 108/2016, de 4 d'agost, del Consell, pel qual s'anomenen alts càrrecs de la Conselleria d'Economia Sostenible, Sectors Productius, Comerç i Treball en representació de l'IVACE, en virtut de delegació de firma efectuada per resolució del president de l'IVACE de data 10 d'abril de 2018.  
  
Ambdues parts, segons intervenen, declaren posseir i es reconeixen mútuament amb capacitat legal suficient per a l'atorgament d'aquest acord de comanda de gestió.  
  
Atenent que:  
La Conselleria d'Economia Sostenible, Sectors Productius, Comerç i Treball a través de la Direcció General d'Indústria i Energia assumeix les funcions previstes en l'article 70 de la Llei del Consell en matèria d'indústria, seguretat industrial, i l'elaboració, gestió i execució d'actuacions per al desenvolupament i foment dels sectors energètic i miner, i totes aquelles altres que la persona titular de la Conselleria expressament li delegue en matèria d'empresa, investigació industrial i innovació, parcs tecnològics i coordinació de la xarxa d'instituts tecnològics, en coordinació amb l'IVACE, així com qualsevol altra competència que li encomane la persona titular de la secretaria autonòmica de què depén, o li conferisquen les disposicions vigents, segons estableix l'article 13 de Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia, Sectors Productius, Comerç i Treball.  
L'Institut Valencià de Competitivitat Empresarial, IVACE, és una entitat de dret públic, integrada en el sector públic instrumental de la Generalitat de les previstes en l'article 2.3.a 3r de la Llei 1/2015, de 6 de febrer, de la Generalitat, d'hisenda pública, del sector públic i de subvencions.  
En l'article 11.1 de la Llei 40/2015, d'1 d'octubre de règim jurídic del sector públic s'estableix que «la realització d'activitats de caràcter material o tècnic de la competència dels òrgans administratius o de les entitats de dret públic podrà ser encomanada a altres òrgans o entitats de dret públic d'aquesta o de distinta Administració, sempre que entre les seues competències estiguen eixes activitats, per raons d'eficàcia o quan no es posseïsquen els mitjans tècnics idonis per al seu exercici». Així mateix, l'esmentat article 11, en el seu apartat 3.a estableix respecte a la formalització de les comandes de gestió que «quan la comanda de gestió es realitze entre òrgans administratius o entitats de dret públic pertanyent a la mateixa Administració haurà de formalitzar-se per acord expresse dels òrgans o entitats de dret públic intervinents.»  
  
El caràcter específic i tècnic dels treballs que es pretenen realitzar, l'experiència, qualificació i independència exigibles a l'entitat que els duga a terme, i considerant raons d'eficàcia, es considera oportú que IVACE puga encarregar-se de la realització d'aquests treballs per mitjà de la subscripció d'aquest acord de comanda de gestió.  
Basant-se en l'anterior, s'acorda  
Encomanar per la Conselleria d'Economia Sostenible, Sectors Productius, Comerç i Treball a l'Institut Valencià de Competitivitat Empresarial la realització de les activitats de caràcter material i tècnic atribuïdes a la Direcció General d'Indústria i Energia consistents en els treballs que es detallen en la clàusula segona d'aquest acord.  
  
El present acord és de naturalesa pública i es regirà pel que disposa l'article 11.1 de la Llei 40/2015, d'1 d'octubre de règim jurídic del sector públic i no per la normativa de contractació administrativa.  
  
  
Clàusules  
  
Primera. Objecte  
L'objecte del present acord és la comanda de gestió de la Conselleria d'Economia Sostenible, Sectors Productius, Comerç i Treball, (d'ara en avant, Conselleria) a l'Institut Valencià de Competitivitat Empresarial (IVACE), per a la realització d'activitats de caràcter material o tècnic a la Direcció General d'Indústria i Energia a la qual li correspon exercir les funcions en matèria d'indústria -seguretat industrial, metrologia i vehicles- (d'ara en avant, Direcció General).  
  
Les activitats objecte del present acord es materialitzaran en els estudis i treballs que, en el marc dels camps definits per la clàusula segona, s'establisquen de comú acord.  
  
Segona. Marc dels treballs  
Les activitats a realitzar per IVACE seran les compreses entre els camps següents:  
- Assessorament tècnic i seguiment de les actuacions realitzades pels organismes de control  
· Inspeccions periòdiques: visites de control  
· Control administratiu de les inspeccions per mitjà de l'aplicació AIRE i informació al centre directiu competent  
· Informe i resum de les memòries anuals d'actuacions dels organismes de control que actuen en la Comunitat  
- Assessorament i estudis tècnics relatius a la normativa de desplegament reglamentari  
· Actualització del Protocol Unificat d'Inspecció d'Ascensors de la Comunitat Valenciana (v>015 m/s): adequació a noves norma harmonitzades  
· Elaborar el Protocol Unificat d'Inspecció d'Ascensors de la Comunitat Valenciana, posats en marxa d'acord amb la legislació de màquines (v<015 m/s)  
· Norma d'Inspecció Reglamentària d'ADR: Comitè Tècnic CTN 192/SC 3 «Inspecció reglamentària. Transport de mercaderies perilloses»  
· Norma d'Inspecció Reglamentària d'ATP: Comitè Tècnic AEN/CTN 192 «Inspecció reglamentària», Subcomitè Tècnic 04 «ATP-Transport de Mercaderies Peribles» d'AENOR  
- Assessorament i informes tècnics relatius a la resolució d'expedients  
· Sol·licituds per a l'obtenció del primer Certificat d'Aprovació ADR espanyol de vehicles d'importació: estudi, valoració i preparació del Certificat ADR  
· Sol·licituds per a l'obtenció del primer Certificat de Conformitat ATP espanyol, de vehicles d'importació: estudi, valoració i preparació del Certificat ATP  
· Altres expedients de seguretat industrial  
- Assessorament i enviament d'informació a titulars  
· Imprimir, ensobrar i franquejar cartes dirigides a titulars i empreses conservadores d'ascensors  
· Imprimir, ensobrar i franquejar cartes dirigides a titulars de centres de transformació de titularitat particular  
- Assessorament tècnic, manteniment i actualització dels registres especials dels serveis territorials d'Indústria i Energia  
· Base de dades d'aparells elevadors, ascensors, aparells a pressió, emmagatzematge de productes químics, productes petrolífers, fred industrial...  
· Base de dades d'alta tensió, centres de transformació, instal·lacions de baixa tensió, instal·lacions tèrmiques en edificis, instal·lacions contra incendis...  
- Suport tècnic en la correcció dels exàmens per a l'obtenció dels carnets professionals en matèria d'indústria  
· Programar les sessions de correcció en coordinació amb els Serveis Territorials d'Indústria i Energia, gestionar les incidències administratives, enviar dades als tribunals, i carregar i bolcar els resultats en l'aplicació informàtica, per a l'obtenció en cada Servei Territorial d'Indústria i Energia dels llistats provisionals d'Aptes i no aptes.  
  
- Assessorament i suport tècnic en actuacions de vigilància de mercat de productes industrials  
· Informe tècnic de denúncies i expedients tècnics de marcat CE, preparació d'informes de trasllat de denúncies, informes tècnics d'incompliments  
- Assessorament i suport tècnic en actuacions de control i inspecció en matèria de metalls preciosos  
· Informes tècnics de seguiment d'actuacions en laboratoris d'empresa i autoritzats  
- Assessorament en consultes i reclamacions  
· Estudi tècnic, informe i proposta de resposta  
- Venda de documents sobre la revisió i el manteniment de la instal·lació elèctrica de baixa tensió dels locals de pública concurrència (LPC) i venda de les etiquetes d'ascensors  
· Butlletins de Reconeixement Anual de locals de pública concurrència (instal·lació elèctrica de baixa tensió)  
· Llibre Registre de Manteniment de locals de pública concurrència (instal·lació elèctrica de baixa tensió)  
· Llibre de Manteniment de Quiròfans i UCI (instal·lació elèctrica de baixa tensió)  
- Control i inspecció del funcionament del servei de verificació metrològica a la Comunitat Valenciana que presta l'empresa concessionària  
· Manteniment de l'arxiu de les verificacions realitzades en la Comunitat  
· Assessorament i informació a la Direcció General en matèria de metrologia legal  
- Seguiment de les actuacions realitzades pels Organismes d'Autoritzats de Verificació Metrològica (OAVM) i assessorament tècnic  
  
· Verificacions metrológicas: Visites de control  
· Control administratiu de les verificacions per mitjà de l'aplicació AIRE: informació a la Direcció General  
· Informe i resum de les Memòries Anuals d'Actuacions dels OAVM que actuen a la Comunitat Valenciana  
· Assessorament i informació a la Direcció General en matèria de metrologia legal  
- Estudis tècnics relatius a la normativa de desplegament reglamentari  
· Noves disposicions legals que regulen la verificació metrològica d'instruments/sistemes de mesura  
- Assessorament i informes tècnics relatius a la resolució d'expedients  
· Sol·licituds de verificació de comptadors elèctrics i de gas a instància de part: alçament i substitució del comptador  
· Expedients de metrologia legal de pesada, volumètrics, taxímetres-  
- Campanyes informatives  
· Cartes dirigides a titulars d'instruments i sistemes de mesura  
- Assessorament en consultes i reclamacions  
· Estudi, informe i proposta de resposta  
- Assessorament i informes tècnics relatius a la resolució d'expedients  
· Vehicles històrics. Expedients sancionadors a laboratoris, tècnics i titulars de vehicles històrics.  
  
Tercera. Contraprestacions econòmiques  
El desenvolupament del present Acord no donarà dret a contraprestació econòmica a favor de cap de les parts, suportant cada una d'elles el cost, si ho haguera, de les actuacions que hagen de desenvolupar per a aconseguir l'efectiva posada en marxa d'aquesta col·laboració.  
  
Quarta. Intercanvi d'informació  
En el marc de col·laboració mútua establit en aquest Acord, les parts es comprometen a intercanviar quanta informació resulte rellevant i d'interès per a la planificació, coordinació, tramitació i emissió d'informes.  
  
Cinquena. Comissió de seguiment  
Es constituirà una comissió paritària de seguiment de l'Acord, formada per tres representants de la Direcció General d'Indústria i Energia i altres tres de l'IVACE, designats per cada part.  
Els mencionats representants podran ser acompanyats pels col·laboradors que estimen oportú, als efectes d'assessorament tècnic.  
  
La comissió de seguiment es reunirà amb caràcter ordinari almenys una vegada cada semestre i, en tot cas, quan una de les parts ho sol·licite, i tindrà els continguts següents:  
- Delimitar, en el marc del qual establix la clàusula segona, els treballs a realitzar en funció de les necessitats i disponibilitat de cada part.  
  
- Realitzar el seguiment del desenvolupament dels treballs, proposant les millores que considere oportunes.  
- Col·laborar en la correcta execució del present Acord.  
- Proposar la pròrroga de la comanda abans que finalitze el seu termini de vigència.  
  
Sisena. Entrada en vigor i vigència  
El present Acord entrarà en vigor en la data de la seua subscripció i tindrà una vigència de quatre anys a comptar del moment de la seua firma, podent-se prorrogar per mutu acord de les parts, per dos anys més.  
  
Setena. Protecció de dades  
L'IVACE en el tractament de la informació rebuda s'ajustarà al que disposa la Llei orgànica 15/1999, de 13 de desembre, de protecció de dades de caràcter personal quant a l'obligació de confidencialitat d'aquesta; així mateix, respectarà el principi d'imparcialitat en l'assumpció de les tasques encomanades.  
  
Huitena. Causes de resolució  
1. No obstant la vigència establida en la clàusula sexta, seran causes d'extinció de l'Acord el mutu acord de les parts i la impossibilitat sobrevinguda de realitzar les actuacions que constitueixen el seu objecte per causa aliena a la voluntat d'aquests, devent, en aquest cas, la part afectada per la dita impossibilitat, comunicar-ho a l'altra part amb un mes d'antelació a la data en què haja de donar-se per rescindit l'Acord.  
2. L'incompliment de les obligacions previstes en el present Acord podrà donar lloc, si és el cas, a la rescissió del mateix en el supòsit de no execució de la prestació prevista en el primer any de vigència.  
  
  
València, 13 de juny de 2018  
  
El conseller d'Economia Sostenible, Sectors Productius, Comerç i Treball: Rafael Climent González.  
La directora general de l'IVACE, p. d. (R 10.04.2018 del president de l'IVACE): Júlia Company Sanus.